Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: 3. § (1) A biztosító intézetekről és a biztosítási tevékenységről szóló 1995. évi XCVI. törvény (a továbbiakban: Bit.)
Paragraph Index: 193

12. § A Bit. 88. §-ának (1) bekezdése helyébe a következő rendelkezés lép: „(1) A matematikai tartalékon és a befektetési egységhez kötött életbiztosítások tartalékán kívüli biztosítástechnikai tartalékok pénzeszközeinek befektetéseinél elsődlegesen a likviditás szempontját kell szem előtt tartani. A befektetendő tartalék legalább negyven százalékát készpénzben és elismert értékpapírpiacon forgalmazott állampapírban, illetve a magyar állampapír esetében az elsődleges forgalmazói rendszerbe tartozó értékpapírban kell tartani, illetőleg a 86. § (1) bekezdés a) és c) pontja szerinti befektetési lehetőségek egy évet meg nem haladó lekötést igénylő formáiban kell elhelyezni.”

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes